open-index/open-wikipedia-markdown huggingface dataset:
Huseby (Trondheim)

**Huseby** er et boligområde som ligger sørvest i Trondheim kommune på grensen mot Bymarka. Huseby er en del av den administrative bydelen Heimdal, og ligger sør for Flatåsen og vest for Kolstad og Saupstad. Området består i sin helhet av ulik boligbebyggelse, i særdeleshet av rekkehus. 

## Historie
Huseby har fått sitt navn etter en tidligere gård (gnr 196/1) i Leinstrand som lå på høyden mellom Husebyvegen og Søndre Husebytun. Gården ble sannsynligvis lagt øde under Svartedauden, men ble tatt i bruk igjen på 1500-tallet. Gården er første gang nevnt i kilder i 1590 og fra 1647 tilhørte den Bakke kloster. I 1701 var Huseby eiet av Mads Bager, som bodde nede i byen og brukte gården som avlsgård. Frem til 1784 fungerte Huseby som avlsgård for byens borgere da den ble solgt til bonden Hans Hansen.

I 1794 overtok kjøpmann og skipsreder Hans Wensell og i 1870 tok Casper W. Lunde over Huseby. Sistnevnte delte gården og gav vekk en parsell til Leinstrand fattigstyre som bolig og småbruk for en fattig familie. Han fikk for øvrig gaten Casper Lundes veg på Kolstad oppkalt etter seg i 1969. I 1908 ble Huseby solgt videre til kaptein Berthold Dahl, og i 1917 videre til Einar Jystad. Trondheim kommune ervervet eiendommer på over 1&nbsp;000 dekar på Flatåsen og Huseby i 1963, i den hensikt å bygge ut en drabantby. 

I løpet av 1960- og 1970-årene var Huseby gård utstykket til boligbebyggelse, for det meste rekkehus. Bebyggelsen ble delt inn flere delområder, blant annet i Nordre- og Søndre Husebytun samt Husebyhøgda. Huseby skole med ungdomstrinn og Huseby idrettspark med Husebyhallen ble bygget i 1975–1976. Svømmehallen Husebybadet ble bygget i 1984, og felles for alle disse er at de de ble bygget lenger øst sentralt på Saupstad. 

Selve Huseby gård ble revet i 2007 og erstattet av rekkehus og en lavblokk som ble bygget i årene etter under navnet Borettslaget Huseby gård. I forbindelse med innføringen og utbyggingen av Metrobuss i Trondheim fikk Huseby busstopp i Kongsvegen  under navnet Husebytunet holdeplass.

## Veier på Huseby
* Kongsvegen
* Husebyvegen
* Søndre Husebytun
* Nordre Husebytun
* Husebyhøgda
* Nordbakken
* Vestre Husebytun

## Se også
* Husebybadet
* Huseby idrettspark
* Husebyhallen
* Huseby skole
* Huseby barneskole
* Huseby ungdomsskole

## Referanser


## Litteratur
*
Spillemyndigheden

**Spillemyndigheden** er en instans under SKAT som har til oppgave å føre tilsyn og kontroll med alle former for pengespill i Danmark.

Spillemyndigheden administrerer og kontrollerer de gevinstgivende spilleautomater via et sentralt overvåkningssystem, liksom myndigheten fører tilsyn med Danske Spil, Dantoto og Det Danske Klasselotteri. Dessuten overvåker Spillemyndigheden markedet for pengespill i Danmark.

Fra januar 2012 har Spillemyndigheden med den nye danske spilleloven mulighet for å utstede lisenser til private selskaper som ønsker å drive casino (herunder poker) og sportsbetting på nettet. Mere enn 30 private selskaper har inntil videre fått en tillatelse.

Birgitte Sand er direktør for Spillemyndigheden.

Den 8. september 2018 lanserte myndigheten en 4-ukers TV-reklamekampanje. Den korte videoen beskrev myndighetenes planer og mål for den danske pengespillindustrien. Spesielt ble det forklart at Spillemyndighetens logo ble plassert på alle nettkasinoer med lisens fra organisasjonen.

Fra november 2020 til 21. januar 2021 tar den danske tilsynsmyndigheten imot søknader om lisenser for nettbaserte og landbaserte kasinoer. Slike lisenser vil bli utstedt for en periode på 10 år.

## Referanser


## Eksterne lenker
* Spillemyndighedens hjemmeside
Diderik Kornelius Mortensen Bøgvad

**Diderik Kornelius Mortensen Bøgvad** (født 4. mars 1792 på Øye i Kvinesdal, død 31. desember 1856 samme sted) var skipperborger og bonde på Øye. Hans far var bonde og lensmann Morten Didrichsen Bøgvad. Sønnen var skipper og førte skip på langfart i tillegg til å være bonde. Han var ordfører i Kvinesdal og Fjotland. Som stortingsmann for Lister og Mandal amt i perioden 1842 til 1844 arbeidet han i næringskomite nr. 2 for å endre loven om laksefiske, noe som ikke falt i god jord hos velgerne. Han ble derfor ikke gjenvalgt. 

## Referanser


## Eksterne lenker
*
Luv’

**Luv**' var en hollandsk poptrio, som utga glad og lystig pop-/discomusikk på 1970- og 1980-tallet – en av Nederlands mestselgende kvinnelige musikkgrupper.

Luv' ble grunnlagt av musikkprodusenten Hans van Hemert. Sangerinnene var opprinnelig Patty Brard, José Hoebee og Marga Scheide, og disse ble skiftet ut som trioen utviklet seg. 

## Diskografi i utvalg
* *With Luv' * - 1978
* *Greatest Hit's* - 1979
* *Lots of Luv*' - 1979
* *Forever Yours* - 1980
* *Babe & Luv*', Greatest Hits - 1981
* *Sincerly Yours* - 1991 
* *Luv' Gold* - 1993 
* *25 jaar na Waldolala* - 2005 
* *Completely in Luv*' - 2006

## Referanser


## Eksterne lenker
* 
* 
* 
* ''Trojan Horse'', youtube.com Besøkt 21. nov. 2013
Bjarne Solli

**Bjarne Daniel Solli** (1910–1989) var en norsk gårdbruker, kommunetjenestemann og politiker (Arbeiderpartiet) fra Lenvik. Han var stortingsrepresentant for Troms i to valgperioder fra 1954 til 1961. Han var ordfører i Lenvik fra 1946 til 1953.

Solli var i unge år gårdsarbeider. Fra 1940 dreiv han farsgården. I perioden 1939–44 var han likningssekretær. I 1966–68 var han rådmannsfullmektig i Lenvik og i 1969–77 kommunens sosialsjef.

Solli var medlem av kommunestyret i Lenvik fra 1946 til 1956, herunder ordfører fra 1946 til 1953. Han var fast representant til Stortinget fra 1954 til 1961. I den første fireårsperioden var han medlem av militærkomiteen. I den andre perioden var han først i sosialkomiteen, så i sjøfarts- og fiskerikomiteen. 

## Referanser


## Eksterne lenker
*
Filosofiåret 1756

## Hendelser
## Publikasjoner
## Fødsler

*3. mars – William Godwin, britisk filosof, forfatter og politiker (død 1836)
*2. november – Pierre Laromiguière, fransk filosof (død 1837)
*18. november – Thomas Burgess, engelsk forfatter og filosof (død 1837)

## Dødsfall
*11. juni – César Chesneau Dumarsais, fransk filosof og filolog (født 1676)
*11. september – Johann Nicolaus Frobesius, tysk matematiker, fysiker og filosof (født 1701)
## Bildegalleri

César Chesneau Dumarsais.jpg|César Chesneau Dumarsais(1676–1756)
Michael_Gottlieb_Birckner.jpg|Michael Gottlieb Birckner(1756–1798)
WilliamGodwin.jpg|William Godwin(1756–1836)


## Referanser
Olaf Tandberg (lege)

**Olaf Tandberg** (født 7. juli 1879 i Askim, død 15. juni 1932 på Lillehammer) var en norsk lege (kirurg) og skiløper. Han var president i Den norske lægeforening i årene 1928–30 og formann i Norsk kirurgisk forening fra 1931 til sin død. Tandberg gjorde verdens til da lengste skihopp i 1900. Året etter vant han kombinert i Holmenkollen og fikk kongepokalen.

Tandberg avla medisinsk embetseksamen og ble cand.med. i 1904. Fra 1911 til 1917 var han overlege ved Innherred sykehus i Levanger, og deretter ved Kristians amts sykehus (senere Oppland fylkessykehus) på Lillehammer. Som overlege var han aktiv pådriver for å restaurere og modernisere de to sykehusene. På Lillehammer begynte han å behandle tuberkulose ved operasjon. Han utviklet et instrument, periostavløseren, for å klippe over ribbein, men dette instrumentet ble ikke brukt av andre leger etter ham. Etter å ha vært visepresident i Den norske lægeforening i 1926–28, var Tandberg de neste to årene foreningens president. Deretter ledet han Norsk kirurgisk forening.

Tandberg vant Solbergrennet i Solbergbakken i Bærum 11. februar 1900. I et parhopp etter rennet falt Aksel Refstad på 36 meter mens Olaf Tandberg sto på 35,5 meter, tre meter lengre enn den gamle verdensrekorden. I 1901 vant han kombinertrennet i Holmenkollen og fikk kongepokalen. Dette året fikk han, broren Kristian Tandberg og Cato Aall i oppdrag av Centralforeningen for utbredelse av idræt å utarbeide den første virkelige normen (regelverket) for skihopping. De innførte navnet Kristianiasving på stoppsvingen med parallelle ski som hopperne gjør på sletta etter et hopp. Olaf Tandberg var i senere år aktiv som hoppdommer og var blant annet dommer i Holmenkollen i årene 1918–30. Som aktiv skiløper representerte han den kortlivede skiklubben Frigg i Oslo (som ikke må forveksles med Sportsklubben Frigg), senere var han medlem av Lillehammer Skiklub.

Olaf Tandberg døde i 1932 av tuberkuløs pleuritt.

## Referanser


## Kilder
* I. Kobro: *[http://urn.nb.no/URN:NBN:no-nb_digibok_2007011101032 Tillegg til Norges læger 1800-1908]*. Aschehoug, Oslo 1944 (s. 549, digitalisert av Nasjonalbiblioteket)
* Jørgen H. Berner: *[http://urn.nb.no/URN:NBN:no-nb_digibok_2009070800009 Den norske lægeforening 1886-1936 - Festskrift i anledning av foreningens 50 års jubileum]*. Centraltrykkeriet, Oslo 1936 (s. 228, digitalisert av Nasjonalbiblioteket)
* Elisa Tandberg: *[http://urn.nb.no/URN:NBN:no-nb_digibok_2011110208006 Boktrykker Christopher Grøndahls etterkommere]*. Grøndahl, Oslo 1950 (s. 65 og 69, digitalisert av Nasjonalbiblioteket)
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 39 og 376, digitalisert av Nasjonalbiblioteket)
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 257, digitalisert av Nasjonalbiblioteket)

## Eksterne lenker
*
Nikolaj Villumsen

**Nikolaj Villumsen** (født 1983) er en dansk politiker, som representerer Enhedslisten. Han er medlem av Europaparlamentet fra 2019 og tidligere medlem av Folketinget fra 2011 til 2019.

Villumsen ble politiske aktiv alt i skoletiden, og var med i ledelsen for Socialistisk UngdomsFront (SUF). Han ble medlem av Enhedslisten i 2000, og i 2008 medlem av Enhedslistens hovedstyre og forretningsutvalg. Fra 2007 til 2008 var han praktikant hos Søren Søndergaard i Europaparlamentet. 
 
Fra 2008 til 2010 var han medlem av forretningsudvalget i den danske Folkebevægelsen mod EU. I den samme periode var ham medlem av Folkebevægelsens IT- og kommunikasjonsutvalg, deler av tiden formann i utvalget.

Han har en bachelorgrad i historie fra Københavns Universitet fra 2009.

## Referanser


## Eksterne lenker
* 
* 
* 
*  Om Nikolaj Villumsen på Enhedslisten nettsider
Søren Søndergaard

**Søren Bo Søndergaard** (født 1955) er en dansk politiker og medlem av EU-parlamentet fra 2007 til 2014. Han har bakgrunn som faglærer og metallarbeider, og har vært Folketings- og byrådsmedlem for Enhedslisten. Han ble - for fjerde gang - valgt inn i Folketinget i 2015.

Søndergaard tok realeksamen i 1972 og forberedelseseksamen på Gentofte Statsskole 1972–1974. Han er utdannet sveiser og skipsbygger på skipsverftet B&W 1975–1983, avtjente verneplikten ved Bornholms Værn 1977-1978, var sekretær i Socialistisk Arbejderparti 1983–1988 og faglærer ved teknisk skole i København 1988–1994.

Søndergaard var blant initiativtagerne til Enhedslisten, og var kandidat for Enhedslisten på Bornholm 1990–1993 og i Gladsaxekretsen fra 1993. Han satt i Folketinget fra 1994 til 2005. 

Han var medlem av Europarådets parlamentariske forsamling og rapportør vedrørende Albania og politiske fanger i Aserbajdsjan. Ved kommunevalget i 2005 ble han valgt inn i kommunestyret i Gladsaxe. Da han ble medlem av EU-parlamentet trådte hans suppleant Anja Nørager-Nielsen inn i kommunestyret.

Ved EU-Parlamentsvalget i 2004 ble han suppleant for Folkebevægelsen mod EU. Han gikk inn som medlem i februar 2007 da Ole Krarup trådte ut av parlamentet på grunn av sykdom. I parlamentet deltar han liksom forgjengeren i Forenede Europæiske Venstrefløj/Nordisk Grønne Venstre-gruppen. Han var spisskandidat for Folkebevægelsen mod EU ved Europa-parlamentsvalget i 2009, og ble gjenvalgt som dansk medlem.

Søndergaard er medlem av Socialistisk Arbejderparti (SAP) som er en del af Enhedslisten.

Folkebevægelsen mod EU meddelte 28. januar 2013 at Søndergaard ikke ville stille til EU-parlamentet ved valget i 2014. Hans begrunnelse var at han ønsket å la nye krefter slippe til.

## Referanser


## Eksterne lenker
* 
* 
*
Oluf Berg

**Oluf Berg** (født 28. januar 1872 på Lunder ved Sokna i Norderhov, død 12. februar 1943 på Berg i Sokna) var en norsk syklist og skiløper. Han ble norsk mester på sykkel i 1891 og skandinavisk mester året etter. Berg deltok i det siste Husebyrennet i Oslo i 1891 og deretter i de første Holmenkollrennene til og med 1895, da han ble nummer 2 i kombinert.

Som skiløper representerte Berg Kristiania Skiløberforening i Oslo. Han stiftet Lunder Skiklubb, som senere skiftet navn til Lunder Idrætsforening og i 1947 til Sokna Idrettsforening. Av yrke var Oluf Berg gårdbruker og skogeier; han overtok slektsgården Berg i 1895.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 695 og 696, digitalisert av Nasjonalbiblioteket)
* August Steinhamar (red.): *[http://urn.nb.no/URN:NBN:no-nb_digibok_2010120906061 Norderhov - En fremstilling av herredets utvikling til 1914]*. Joh. E. Bye, Hønefoss 1914 (s. 640, digitalisert av Nasjonalbiblioteket)
* K. Vilh. Amundsen (red.): *[http://urn.nb.no/URN:NBN:no-nb_digibok_2012101507113 Idrætsboken. Bind IV]*. Aschehoug, Kristiania 1923 (s. 58-59, digitalisert av Nasjonalbiblioteket)
Frithjov Vik

**Frithjov Meier Vik** (født 15. mars 1902 i Kvæfjord, død 2. januar 1986) var en norsk politiker som representerte Høyre i Troms på Stortinget i tre valgperioder.

Vik hadde landbruksutdanning og var gårdbruker fra 1928 til 1957. I perioder dreiv han også fiske og var notbas. Fra 1932 til 1957 var han disponent for AS Kveøy fiske- og fraktrederi, og fra 1957 til 1965 for Kvedfjord Sildolje- og Kraftforfabrikk AS. Fra 1939 til 1940 var han også disponent for Troms sildfiskarlags sildkontor. Han hadde tallrike verv innen fiskeriene, blant annet som formann for Feitsildfiskernes Salgslag fra 1948 til 1957. Han var medlem av representantskapet i Norges Bondelag i perioden 1946–1951. 

Vik var medlem av kommunestyret i Kvæfjord fra 1947 til 1955. Han var kommunens varaordfører fra 1950 til 1954. Han var fast representant på Stortinget i tre perioder fra 1954 til 1965. Han var medlem av sjøfarts- og fiskerikomiteen den første perioden og av skog-, vassdrags- og industrikomiteen de to neste. Fra 1950 til 1955 var han medlem av Høyres sentralstyre.

For innsatsen under andre verdenskrig ble Vik tildelt Deltakermedaljen.

## Eksterne lenker
*
Charlotte Sullivan

**Charlotte Sullivan** (født 21. oktober 1983) er en canadisk skuespillerinne.

Hun debuterte som statist i en musikkvideo med Liza Minnelli. Senere spilte hun en av hovedrollene i filmen *[[Storspionen Harriet]]* (1996) og i barneserien *[[The New Ghostwriter Mysteries]]* (1997), samt mindre roller i *[[How to Deal]]* (2003) og *[[Kjærlighet på spill]]* (2005).

Sullivan har blant annet også spilt Katie Wilton i miniserien *[[Across the River to Motor City]]* (2007), en gjesterolle som Maxima i *[[Smallville]]* og Marilyn Monroe i miniserien *[[Kennedy-klanen (miniserie)|Kennedy-klanen]]* (2011).

Hun har spilt rollen som politibetjent Gail Peck i dramaserien *[[Rookie Blue]]* siden 2010.

Sullivan er gift med Peter Stebbings.

## Referanser


## Eksterne lenker
* 
*
Is II

**Is II** er en trigonal krystallinsk form for is med en svært ordnet struktur. Den blir dannet av Is I<sub>h</sub> ved å komprimere denne ved temperaturer på 198 K ved 300 MPa eller ved å dekomprimere Is V. Når den varmes opp, gjennomgår den en transformasjon til Is III.

Det er antatt at kjernene til ismåner, liksom Jupiters måne Ganymedes, består av Is II.
Türkvizyon

**Türkvizyon**, eller **Turkvizyon**, kan vise til:
* Türkvizyon Şarkı Yarışması, se Tyrkvisjonens sangkonkurranse
* En sangkonkurranse for barn, se Bala Türkvizyon
* Kasakhstans nasjonale finale før Tyrkvisjonens sangkonkurranse, se Kasakhstan i Tyrkvisjonens sangkonkurranse
* Kirgisistans nasjonale finale før Tyrkvisjonens sangkonkurranse, se Kirgisistan i Tyrkvisjonens sangkonkurranse
* En rekke andre land og regioners finaler før Tyrkvisjonens sangkonkurranse
* Türkçevizyon, en festival i Tyrkia
Ghana Football Association

**Ghana Football Association** (GFA) er Ghanas fotballforbund med sete i Accra. Forbundet ble stiftet i 1957 som en etterfølger til the Gold Coast Football Association. GFA sluttet seg til FIFA i 1958, og ble medlem av CAF samme år. Forbundet organiserer både dame- og herrelandslaget til Ghana.

## Historie
The Gold Coast Football Association ble stiftet i 1920, da Ghana fortsatt var britisk koloni og landet het Gullkysten. Det var et av de eldste fotballforbundene i Afrika, og det var også i regionen rundt Accra og Cape Coast at en av de første fotballigaene i subsaharisk Afrika ble startet. Etter en sped begynnelse i 1915 tok det for alvor av i 1922, og det første laget som vant ligaen var Accra Hearts of Oak Sporting Club.

Etter interne stridigheter ble så forbundet omorganisert i 1957, og det fikk da navnet The Ghana Amateur Football Association. Året etter ble det medlem av FIFA og CAF, men det var ikke før 1993 at ordet «amatør» ble fjernet og forbundet fikk sitt nåværende navn.

## Eksterne lenker
* 
* Ghana Premier Leagues nettsider
* Ghanaweb Football/Soccer
Federal Communications Commission

**Federal Communications Commission** (**FCC**) er et amerikansk føderalt forvaltningsorgan som regulerer telekommunikasjon (herunder fasttelefoni og mobiltelefoni), kringkasting gjennom radiobølger og anvendelsen av det elektromagnetisk spekter. FCC ble opprettet 19. juni 1934 gjennom lovgivning i Kongressen og erstattet Federal Radio Commission som var etablert i 1926.

FCC ledes av et kollegium på fem medlemmer som utnevnes av USAs president etter godkjennelse av USAs senat. Presidenten utpeker et av de fem medlemmene til formann, som er forvaltningsorganets utøvende leder. Av kollegiets fem medlemmer kan ikke mer enn tre være medlem av samme politiske parti.

FCC er i sin helhet finansiert gjennom avgifter pålagt de regulerte virksomhetene.

## FCC Fairness Doctrine

FCC hadde fra 1949 en *Fairness Doctrine* som henstilte til kringkastingsstasjonene om å ha balansert dekning. Dette hadde sin bakgrunn i at det var et begrenset antall radiofrekvenser, og FCC kunne stille krav til dem som fikk tillatelse til å bruke disse frekvensene. Kringkastere ble bedt om å bruke noe av sin sendetid på å diskutere kontroversielle saker av offentlig interesse og å lufte motstridende synspunkter på disse sakene. Stasjonene kunne selv velge hvordan dette kunne gjøres: gjennom nyhetsinnslag, partsinnlegg eller redaksjonelle synspunkter. FCC opphevet bestemmelsen i 1987. Med framveksten av kabel-TV var det ikke lenger så stor mangel på radiofrekvenser, og motstanderne av *Fairness Doctrine* mente den stred mot første grunnlovstillegg om ytringsfrihet. Det var også eksempler på at i stedet for å fremme et balansert syn, unnlot enkelte kringkastere i stedet å omtale kontroversielle saker. FCCs fjerning vakte motstand i Kongressen, som dengang hadde flertall fra demokratene, og den vedtok at Fairness Doctrine skulle være lov. President Ronald Reagan la ned veto, og loven trådte aldri i kraft. Det samme skjedde under president George H.W. Bush i 1991. 

## Referanser


## Eksterne lenker
*
FCC

**FCC** kan være forkortelse for flere ting:

* Federal Communications Commission - Føderalt forvaltningsorgan i USA
* Ferrocarril Central (Peru) - Jernbanelinje i Peru
* First Capital Connect
Kåre Martin Hansen

**Kåre Martin Hansen** (1913–1985) var en norsk politiker som representerte Arbeiderpartiet i Troms på Stortinget i to valgperioder på 1960-tallet.

Hansen arbeidde som fisker 1928–30 og deretter som telefonmontør 1931–44. Under andre verdenskrig gikk han på Oslo elementærtekniske skole. Han var sosialsekretær et par år etter krigen, før han i 1949 begynte et langt virke i Telegrafverket, som tegner, konstruktør og avdelingsleder. Han gikk av i 1980.

Hansen var medlem av kommunestyret i Tromsøysund fra 1945 til kommunen blei slått sammen med Tromsø i 1964.  Han var kommunens ordfører fra 1948 til 1961. Fra 1972 til 1975 var han kommunestyrerepresentant i Tromsø. Han var også medlem av Troms fylkesting 1948–61 og 1972–75, den siste perioden som formann.

Han var vararepresentant til Stortinget fra 1958 til 1961. I 1961 fikk han fast plass og satt i to perioder fram til 1969. Den første perioden var han medlem av sosialkomiteen, den andre av finanskomiteen.

Hansen hadde ei rekke offentlige verv, likeså i AUF og Arbeiderpartiet i Troms. Han hadde også verv fagbevegelsen, først i Tromsø Bygningsarbeiderforening, deretter på ulike nivå i Norsk Tele Tjeneste Forbund.

Han var far til NRK-journalist Bjørn Hansen, UiO-professor Tore Hansen og statistiker Steinar Hansen.

## Kilder
* Trond Nordby (red.): *Storting og regjering 1945–1985* (2 bind), Kunnskapsforlaget 1985

## Eksterne lenker
*
Hans Johansen

**Hans Johansen** er navnet til flere personer:

*Hans Johansen (skiløper) (1875–1953), norsk skiløper som vant kombinert i Holmenkollen og fikk kongepokalen i 1894
*Hans Johansen (politiker) (1886–1983), stortingsrepresentant 1922–1924
*Hans Johansen, norsk skøyteløper som deltok i VM i 1900
Hans Johansen (skiløper)

**Hans Oscar Johansen** (1875&ndash;1953) var en norsk skiløper som representerte Nydalens Skiklub. 

Han vant yngste klasse i Holmenkollen i 1892, og vant noen uker senere et hopprenn i Stockholm og fikk den svenske kongepokalen. To år senere vant han kombinert i Holmenkollen og ble igjen tildelt kongepokal. I Holmenkollen hadde han også en 6.-plass i 1895, da han vant langrennet som var en del av kombinertrennet, og 4.-plass i 1897.

Utenfor idretten arbeidet Johansen først som stenhugger. Han overtok siden Kafé Nordli ved Sognsvann etter faren og drev denne i 56 år sammen med kona Ragna.

## Referanser




## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 39 og 650, digitalisert av Nasjonalbiblioteket)
* Jakob Vaage, Tom Kristensen: *[http://urn.nb.no/URN:NBN:no-nb_digibok_2009042800079 Holmenkollen – Historien og resultatene]*. De norske Bokklubbene, Stabekk 1992. ISBN 82-525-1678-5 (s. 209-210, digitalisert av Nasjonalbiblioteket)
* Jakob Vaage: *[http://urn.nb.no/URN:NBN:no-nb_digibok_2008042904035 Norske ski erobrer verden]*. Gyldendal, Oslo 1952 (s. 22-26, digitalisert av Nasjonalbiblioteket)
Davivienda

**Davivienda** er en colombiansk bank. Den ble etablert i 1972 og har hovedkvarter i Bogotá.

I 2012 kjøpte Davivienda opp HSBC i Costa Rica, El Salvador og Honduras for 801 millioner USD.

## Referanser


## Eksterne lenker
*
Caracol Televisión

**Cadena Radial Colombiana de Televisión**, mest kjent under akronymet **Caracol** (som betyr «snegl» på spansk), er et colombiansk fjernsynsselskap. Det ble etablert under dagens navn i 1969, og begynte samtidig å produsere tv-programmer. Siden 2003 er det eid av selskapet PRISA. Caracol Televisión har hovedkontor i Suba i Bogotá. Det er et av de to største fjernsynselskapene i landet, med RCN Televisión som hovedkonkurrent.

I tillegg til hovedkanalen, som heter Caracol Televisión, driver selskapet fire andre kanaler: Caracol Televisión Internacional, Novelas Caracol, Latin Tin og Canal Época.

## Eksterne lenker
*
Havgul

**Havgul** er navnet på en vind som blåser fra havet og inn mot land, særlig om sommeren. Den er fuktig og bringer ofte tåke med seg. Fenomenet er vanligst på Vestlandet, men tilsvarende tilfeller finnes både i Skottland, Island og Færøyene. 

## Referanser
Erik Andreas Børresen

**Erik Andreas Børresen** (født 17. september 1785 i Bragernes, død 14. januar 1860 i Drammen) var kjøpmann, trelasthandler og skipsreder på Bragernes. Han var sønn av skipper Lars Børresen og Karen Flor Robsahm og gift med Anne Hermine Schjoldborg, datter av Christian Ancher Schjoldborg. De fikk ikke egne barn, men tok til seg to pleiedøtre. Hans pleiedatter  Sophie Christiane f. Gullichsen ble gift med Jacob Krog Borch (1813–1886). Børresen, som gikk under kallenavnet «kong Erik» i Drammen, etterlot seg en formue på 150 000 spesiedaler som han testamenterte til stiftelser og legater i byen. Blant dem som fikk nyte godt av dette, var en stiftelse for ugifte damer og en oppdragelsesanstalt for fattige, foreldreløse barn. Denne brant i bybrannen i 1866, men ble bygget opp igjen i 1903. Senere ble den omgjort til barnehjem og etter hvert videreført i Børresen skole, hvor det står en statue av ham fra 1863 laget av Christopher Borch. Erik Børresen eide gården Børreshaugen i Lier.

Børresen ble valgt som tredje representant for Drammen til Stortinget i 1827. Han ble medlem av komiteen for handel og næringsfrihet. Han møtte ikke i 1828, da hans stemmerett var suspendert på grunn av involvering i Hetting-saken. I 1836 ble han valgt som første varamann til Stortinget igjen og i 1845 ble han valgt til tredje representant, men møtte ikke på grunn av sykdom.

## Referanser


## Eksterne lenker
*
Tone Alm Andreassen

**Tone Alm Andreassen** (født 1. juli 1958 i Lillehammer) er en norsk sosiolog og samfunnsforsker.

Alm Andreassen er professor og forskningsleder for forskningsprogrammet Helse, omsorg og velferd ved Oslomet (siden 2012). Alm Andreassen forsvarte avhandlingen *Brukermedvirkning, politikk og velferdsstat* for graden dr. polit ved Universitetet i Oslo i 2004. Alm Andreassen har vært tilknyttet Arbeidsforskningsinstituttet som seniorforsker (1994–2012) og som forskningsleder (2006–2010). Alm Andreassen har også vært gjesteforeleser ved en lang rekke høgskoler og universitet, og har bidratt med omfattende formidlingsvirksomhet til helse- og velferdsforvaltningen og deres brukere.

Alm Andreassens forskningsbidrag belyser særlig helse- og velferdsforvaltningen, funksjonshemming og inklusjon og eksklusjon i arbeidslivet. De senere årene har hun blant annet arbeidet med evaluering av NAV-reformen. Evalueringen var et omfattende samarbeid mellom Arbeidsforskningsinstituttet, Rokkansenteret, Universitetet i Bergen, Norsk samfunnsvitenskapelig datatjeneste, Høyskolen i Vestfold og Frischsenteret. Brukermedvirkning er et gjennomgående tema i Alm Andreassens forskningsvirke.

## Referanser


## Eksterne lenker
* Rokkansenterets presentasjon av evalueringen av NAV-reformen
Christian Bolle Rørdam

**Christian Bolle Rørdam** (født 1743 i Vigersted i Sorø, død 1802 i Bergen) var luthersk prest.
## Liv og virke
Han var en sønn av Holger Nielsen Rørdam (6. mars 1700 Rørby-10. juni 1783 Vigersted, prest i Vigersted-Kværkeby 1731-83 og prost 1749-74, og (g. 1731) Vita Pedersdatter Bering (feb. 1708-6/6 1771 Vigersted, Ringsted). Rørdam ble student 1761 og tok Teologisk eksamen 1764. Han var fram til 1769 knyttet til Teologisk fakultet ved Københavns Universitet. Han ble gift med Marie Elisabeth Schatt (1747-1805), datter av Thomas Schatt (1721 Køge-28. nov. 1774 sst.), rådmann, toller i Køge og birkedommer i Gl. Køgegårds birk, og Bodil Kirstine Jacobsdatter Einsperg av Hjortespring (Husumgård) (1715 Køge-etter 1796), enke etter Peder Christensen Rosenberg (1702 Aalborg-45 Køge). Fra 1769–1775 var så Christian Bolle Rørdam prest ved den lutherske menigheten på St. Thomas i Vestindia. Og Rørdam var fra 1778 sogneprest i Kinsarvik og fra 1793 prost i Hardanger prosti. Han opprettet et leseselskap i Ullensvang i 1799. Og han utga en del latinske disputaser i sin tid som alumn og inspektør ved Borchs kollegium i 1760-årene.

## Skrifter
* *Et Menneskes Livs Tid bestemt hos Gud. Forestillet i en Sørge-Tale over nu avgagne, fordum i Livet Velædle og Velviise Hr. Søren Schielderup, Kongelig Majests. Sorenskriver over Lyse-Klosters Gods, Hardanger og Woss* (Bergen, 1790)
* *Sørge-Tale over 6 Personer af Bondestand af Kinzervigs Præste-Gield i Bergens Stift, som 17de Junii 1788 tilsatte Livet* (Bergen, 1792)
* *Sørge-Tale over Hr. Andreas Schielderup, Sogneprest til Wigøers Kald I Bergens Stift* (Bergen, 1793)

## Eksterne lenker

• Se WIBERG-net under prest # 11: https://wiberg-net.dk/1327-Vigersted-K.htm
Hans Furuholmen

**Hans Augustinus Hysing Furuholmen** (1903–2000) var en norsk bankmann og kommunepolitiker.

Han vokste opp på Ljan i daværende Aker herred. Faren, Gotfred Furuholmen, var ingeniør og distriktssjef i NSB. Hans Furuholmens farfar og farbror, Richard og Gunerius Furuholmen, var stortingsmenn og lensebestyrere i Varteig.

Han var statsøkonomisk kandidat (cand.oecon.) fra 1923. Han begynte i Christiania Bank og Kreditkasse og arbeidet flere år i banker i England, Frankrike og Amerika.

I 1933 kom han tilbake til Norge og ble sekretær og kontorsjef i Kristiania Folkebank. I 1953 trådte han inn i ledelsen i Christiania Bank og Kreditkasse, som én av tre banksjefer ved hovedkontoret. Han gikk av med pensjon i 1973.

Furuholmen var medlem av Aker herredsstyre 1946–1947 (før kommunesammenslåingen), deretter medlem av Oslo bystyre 1948–1951, som representant for Høyre.

Han var nestformann i landsstyret i Den Norske Turistforening fra 1963 til 1973.

Furuholmen var med i en av Milorgs motstandsgrupper under okkupasjonen. Etter frigjøringen ble han tildelt Deltagermedaljen for sin innsats.

## Referanser
Ingemann Sverre

**Josef Ingemann Olsen Sverre**, kjent som **Ingemann Sverre**, (født 28. november 1868 i Fredrikstad, død 27. august 1942 i Oslo) var en norsk skiløper som representerte Medicinernes Skiklub. Han vant kombinertrennet i Holmenkollen og fikk kongepokalen i 1892. Han fikk også Damenes pokal som beste hopper og satte bakkerekord i Holmenkollbakken med 22 meter.

Ingemann Sverre var lege; han ble cand.med. i 1898. Fra 1901 praktiserte han som lege i Sisseton i Sør-Dakota, USA. I 1913 flyttet han tilbake til Oslo, der han var spesialist i medisinsk radiologi. Han het opprinnelig Josef Ingemann Olsen, men fikk ved kongelig resolusjon av 21. mai 1892 tillatelse til å ta familienavnet Sverre, noe de fleste av hans 14 søsken også gjorde. Ingemann Sverre døde i 1942 av leukemi.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 39 og 372, digitalisert av Nasjonalbiblioteket)
* I. Kobro: *[http://urn.nb.no/URN:NBN:no-nb_digibok_2006120701081 Norges læger 1800-1908]*. Cammermeyer, Kristiania 1915 (s. 439, digitalisert av Nasjonalbiblioteket)
* I. Kobro: *[http://urn.nb.no/URN:NBN:no-nb_digibok_2007011101032 Tillegg til Norges læger 1800-1908]*. Aschehoug, Oslo 1944 (s. 542, digitalisert av Nasjonalbiblioteket)
Marion Palmer

**Marion Annie Palmer** (født 1953) er en norsk forfatter, bosatt i Kvalsund i Finnmark.

Palmer var i 1970-årene engasjert i ml-bevegelsen og AKP. Hun jobbet i 14 år som fabrikkarbeider ved Friogrill i Trondheim, der hun var aktiv med fagforeningsarbeid og en periode var klubbformann.

Da hun debutert med diktsamlingen *Alle pikene løper til vinduet* handlet den om livet slik det fortonet seg fra samlebåndet på fiskeforedlingsfabrikken.

## Bibliografi
* *Alle pikene løper til vinduet*, dikt, tekster (1995)
* *Utsatte strøk*, dikt og tekster (1999)
* *Guttaperka*, roman (2002)
* *Bare kirka sto igjen*, fortellinger om krigen i Finnmark (2010)

## Referanser


## Kilder
*Presentasjon av Marion Annie Palmer i Forfatterkatalogen på Forfattersentrums nettsider

## Eksterne lenker
* Om Marion Palmer på nettstedet Sundets truckstop
* Om Marion Palmer på Litteraturnett Nord-Norges nettsider
Berts bekjennelser

***Berts bekjennelser*** () er en ungdomsroman i dagboksform av de svenske forfatterne Anders Jacobsson og Sören Olsson. Boken ble utgitt i 1992 og handler om Bert Ljung fra 15. januar til 7. juni det året han fyller 15.

## Handling
Bert går i klasse 8A. Emilia slår opp med Bert 1. mars, og han føler han seg skamfull og verdiløs. Bert konfirmerer seg også senere. Mot slutten forelsker han seg i Gabriella i 6. klasse.

## Kilder
*Bokelskerne, lest 22. november 2013
Benedicte Scheel

**Benedicte Theodora Scheel** (født 11. september 1851 i Fredrikstad, død 20. desember 1929 eller 1931) var en norsk maler.

## Bakgrunn
Benedicte Scheel var datter av kommandant på Oscarsborg festning, senere tollkasserer i Fredrikstad, oberstløytnant Henrik Sigvard Scheel (1806–1891) og Karen Rosenberg Vogt (1819–1855). Moren var datter av juristen og embetsmannen Jørgen Herman Vogt som blant annet var Norges «statsminister» fra november 1827 til juli 1828. Moren døde i 1855 i Kristiania, og tapet av moren preget naturlig nok Benedictes oppvekst. Faren giftet seg på nytt i 1860 med morens sju år yngre søster Marie Louise Vogt. 

## Kunstutdannelsen
Benedicte gikk på malerskolen til Knud Bergslien (1827–1908) fra 1873 til 1876. I likhet med Asta Nørregaard (1853–1933), Hanna Lund (1849–1923), Andrea Gram (1853–1927) og Ida Wedel Jarlsberg (1855–1929) studerte hun deretter hos Eilif Peterssen i München fra 1876 til 1877 og hos Karl Gussow i Berlin fra 1877 til 1879. I Berlin bodde hun sammen med malerkollegaen Ragnhild Beichmann.

## Kunstnerisk virke
Etter oppholdet i Berlin vendte Benedicte Scheel tilbake til Kristiania der hun bodde hjemme hos faren.

Hennes portrett av slektningen Johanne Meyer fra 1882 tilhører i dag Oslo Bymuseum. 

Hun debuterte på Høstutstillingen i 1883 med verket «Vær Saa God», men livnærte seg kanskje mest på portretter frem til 1890. I likhet med andre, samtidige kvinnelige kunstnere stilte hun ut i kunstforeninger for å bli kjent som portrettmaler, og derved motta bestillinger på portretter for borgerskapet. Et kvinneportrett fra 1886 ble innkjøpt av Elverum Kunstgalleri. Et annet arbeid ble innkjøpt av Bergens kunstforening,  og to malerier ble innkjøpt av Kristiania kunstforening. Hennes portrett av oldefaren Hans Jacob Scheel (1714–1774) henger i Oslo Militære Samfund. 

Hun konsentrerte seg senere om stilleben og – i likhet med Olga Seeberg (1859–1943) og Helene Gustava Gundersen (1858–1934) – blomstermalerier, frem til hun la den kunstneriske virksomheten på hyllen i 1900. 

På sine eldre dager bodde hun på pensjonat i Oslo frem til hun døde i 1931.

Et kvinneportrett malt av Benedicte Scheel i 1878, var i juni 2024 til salgs på Blomqvists nettauksjon, med verdivurdering 3.000–4.000 kroner. Tilslagsprisen ble på 28.000 kroner.

## Se også
* *[https://nkl.snl.no/Benedicte_Scheel Benedicte Scheel]*, Norsk kunstnerleksikon (Store Norske Leksikon)
* Scheel (slekt). Diplomaten Arne Scheel og legen Olaf Scheel var hennes brorsønner. 

## Referanser
Sune begynner i 2. klasse

***Sune begynner i 2. klasse*** () er en ungdomsroman av de svenske forfatterne Anders Jacobsson og Sören Olsson. Boken, som ble utgitt i 1985, og handler om Sune som begynner i andre klasse. En ny jente har begynt i Sunes klasse.

Bok-omslaget viser Sune i en grønn genser, som klemmer Maria Perez og Sophie.

## Handling
Sune er en svensk åtte-åring, og skal snart begynne i andre klasse på barneskolen. Det begynner også en ny jente, Maria Perez, i samme klasse - og Sune forelsker seg snart i henne. Problemet er at han fremdeles liker Sophie også. Sune får også besøk av fetteren Algot. Han møter også en fyr, Affe, som forsøker å tvinge Sune til å bli med i en gjeng - noe Sune ikke ønsker å være med på.

Sune opplever også problemer med faren sin, samtidig som Andersson-familien skal snart utvides. På skolen spiller barna i teater, hvor Sune får rollen som Rødhette. Han ender også opp på sykehuset, på grunn av en operasjon for å fjerne blindtarmen. Sune ønsker også å stikke av hjemmefra. 

## Kilder
*Bokelskerne, lest 22. november 2013
Bert og Becka Boys

***Bert og Becka Boys*** () er en ungdomsroman i dagboksform av de svenske forfatterne Anders Jacobsson og Sören Olsson. Boken ble utgitt i 1996 og handler om Bert Ljung fra 27. august til 6. november, det året han fyller 12.

## Handling
Bert går i 6. klassetrinnet (6 A). Han er sammen med Nadja Nilsson. På skolen rivaliserer gjenger.

## Kilder
*Bokelskerne, lest 22. november 2013
*Worldcat, lest 24. november 2013
Bert og brødrene

***Bert og brødrene*** () er en ungdomsroman i dagboksform av de svenske forfatterne Anders Jacobsson og Sören Olsson. Boken ble utgitt i 1995 og handler om Bert Ljung fra 7. juni till 23. august det året han fyller 12.

## Handling
Bert har sommerferie mellom i 5. og 6. klassetrinnet. Han er sammen med Nadja Nilsson, men frykter hennes storebrødre Roffe, Ragge og Reinhold.

## Kilder
*Bokelskerne, lest 22. november 2013
Hydrogensprøhet

**Hydrogensprøhet** er et fenomen som opptrer i metaller når de utsettes for hydrogen og mekanisk spenning. Hydrogenatomer diffunderer inn i materialet og forvandles til hydrogenmolekyler i korngrensene.  Mikroporer skapes ved defekter i materialets strukturer (f.eks. slaggrester o.a.). Med tiden vokser mikroporene (sprekkdannelse) på grunn av spenninger (enten siden produksjon eller pålagt spenning) noe som kan resultere i sprøhetsbrudd  

Hydrogensprøhet kalles iblant feilaktig korrosjon men er egentlig ett sprøhetsbrudd.  Hydrogen kan derimot skapes igjennom korrosionsprosesser noe som siden leder til hydrogensprøhet. Hydrogen kan også skapes med elektrolytisk overflatebehandling samt også ha kommet med siden smeltning.

Austenittisk, ferrittisk og martensittisk stål samt nikkelbaserte legeringer og titanlegeringer er ekstra følsome for hydrogen. Andre metaller som aluminium er også følsomme for hydrogensprøhet. Når det gjelder aluminium kan hydrogensprøhet bremses igjennom å legere det med kobber. Kobberet legger seg i korngrensene, noe man utgår fra er grunnen til den forsinka reaksjonen.  Hydrogensprøhet akselereres av øket temperatur og liten spenning.

## Referanser
Ida Wedel Jarlsberg

**Ida Charlotte Clementine Wedel Jarlsberg** (født 12. september 1855 på Jarlsberg gods ved Tønsberg, død 29. januar 1929 i Oslo) var en norsk maler og forkjemper for fattige, kvinners rettigheter og avholdssaken.

Hun var datter av godseier og greve Peder Anker greve Wedel Jarlsberg (1809–93) og Hedevig Betzy Annette Sigismunda Anker (1819–79). Hun vokste opp på Jarlsberg gods. Faren var Norges siste greve og hadde rett til å bruke tittelen så lenge han levde, ettersom han var født før adelen ble avskaffet i Norge i 1821. Ved hans død ble grevskapet omgjort til et stamhus. Ida som var født etter avskaffelsen, skulle strengt tatt ikke kalt seg «komtesse», men det gjorde hun. Hennes bror, stamhusbesitter Johan Caspar Herman, var kammerherre på Oslo slott hos Oscar 2, og baron Herman Wedel Jarlsberg på Bogstad gård var hennes farbror. Før fylte tyve år hadde hun gått på malerskolen til Knud Bergslien (1827–1908) i Kristiania noen år. I 1875 var hun hos sin onkel Hans Gude i Karlsruhe, før hun 1875-77 gikk i lære hos Eilif Peterssen i München og delte hybel med Asta Nørregaard (1853–1933). Her var mange andre norske kvinnelige malere. I 1877 dro hun videre til Karl Gussow i Berlin hvor også Christian Krohg var elev på den tiden. 

I januar 1880 ankom Hamsun for første gang Kristiania, og snart la han kveldsturen forbi St. Olavs plass 2 for - i likhet med hovedpersonen i *[[Sult (roman)|Sult]]* - å kikke forsiktig opp mot vinduene. I andreetasjen bodde Ida Wedel Jarlsbergs fetter, og trolig var det Ida som inspirerte Hamsun til romanfiguren Ylajali. Men alt i mai 1880 var han reist videre til Toten for å prøve seg som veiarbeider.

I 1878 ble Ida av foreldrene presset til å være hoffdame for dronning Sofie (1836–1913) som bodde på Stockholms slott og var svært from og pietistisk. Ida ble permittert fra hoffet i 1885 fordi hun hadde nektet å gå til middag med statsminister Joahn Sverdrup som hun oppfattet som en oppvigler.  Hun flyttet tilbake til Kristiania for å male bilder og kjempe for de fattige fra bygdene som led vondt i byene. Hun sendte også fine små oppmerksomheter til innsatte i fengselet. Sammen med naturforskeren Birgitte Esmark (1841–97) fra Brevik åpnet hun et hjem der kvinner kunne være på søndagene og lære seg engelsk. De to startet Unge Kvinners Kristelige Samfund (UKKS) i 1894 med Ida som leder, det ble senere til Kristelig Forening for Unge Kvinner (KFUK). Hun ble i 1887 første kvinne i styret for Det Norske Totalavholdsselskap og i 1889 leder for det nystartede Norske Kvinders Totalavholdsselskap – Det Hvite Bånd.

Etter 1900 gjenopptok hun malingen og gikk i lære hos Harriet Backer. Hun bodde i Roma 1916-23, der hun også hadde oppholdt seg flere ganger i årene før den første verdenskrig, for hun hadde astma, og klimaet der gjorde henne godt. Hennes fetter kammerherre Wilhelm Wedel-Jarlsberg (1852–1909) var også bosatt i Roma fra 1882 med kona Edle Frederikke Rosenørn-Lehn (1860–1921).

## Referanser


## Se også
* Wedel-Jarlsberg for mer om slekta
Rune Lund

**Rune Lund** (født 1976) er  en dansk politiker, tidligere Folketingsmedlem for Enhedslisten.

Lund gikk på Vestre Borgerdyd Gymnasium fra 1992 til 1995, før han studerte statskunnskap (cand.scient.pol.) ved Københavns Universitet fra 1998 til 2007.

Han har arbeidet som pedagogmedhjelper i Vangedehuse fra 1998 til 2001, vært fredsvakt i Guatemala fra 1997 til 1998 og hjemmehjelper i Holte fra 1996 til 1997.

Lund var formann for elevrådet på Vestre Borgerdyd Gymnasium, og formann for landsorganisationen Operation Dagsværk 1995–1996. 

Han har vært aktiv i diverse grasrotorganisasjoner, og medlem av redaksjonen i *Tidsskriftet SALT* 2001–2003. han var også koordinator for grasrotnettverket  »NGO Forum – Stop Volden« under det danske EU-formannskapet i 2002. 

I Enhedslistens satt Lund i forretningsudvalget 2002–2005 og var medlem av hovedstyret 2002–2006. Han var Folketingsmedlem for partiet i Fyns Amtskreds fra 8. februar 2005 til 13. november 2007, og ble valgt inn på nytt i 2015.

## Referanser
 

## Eksterne lenker
*
Grønnglasert keramikk

**Grønnglasert keramikk** (kinesisk: 緑釉陶器) var en type farget steintøy utviklet i Kina i Østlige Han-perioden (25–220 e.Kr). Grønnglasert keramikk ble til ved at en leirefigur ble glasert og så brent til en temperatur på 800 grader celsius. Glasuren er en basert på bly – den er en type bly-basert steintøy ( 鉛釉陶器). Blyoksidglasuren ble gjerne blandet med kvarts i forholdet 3:1. Den polykrome effekt ble oppnådd med  kobber (som blir grønn).

Grønnglasert keramikk ble avløst av *[[sancai]]* polykrom glasur på 600-tallet i Tangdynastiets tid.

## Referanser


## Eksterne lenker
* A Handbook of Chinese Ceramics fra The Metropolitan Museum of Art
Wucai

***Wucai*** (kinesisk: 五彩; pinyin: *wǔcǎi*) er en kinesisk porselensglasur med fem (*wu*) farger. Den er en utvikling av den eldre trefargede glasur (*[[sancai]]*) og er i det store og hele fremdeles trefarget (rød, grøn og gul). Dessuten kommer innrammingene i svarklig tørr kobolt, underglasert blå, og dette på den hvite (ufargede) grunnfargen i porselenet. Det kan således sies at det kan dreie seg om (minst) seks farger.

Navnet *wucai* eller *Wanli wucai* (萬曆五彩, *Wànlì wǔcǎi*) benyttes om kinesisk porselen tilkommet på nevnt vis i Mingdynastiets tid (1368–1642), særlig i Jiajing- (1522–1566), Longqing- (1567–1572) og Wanli-keisernes (1573–1619) regjeringsperioder. Antall farger kan variere. Dette kan tyde på at navnet *wu-cai* like så meget skyldes at tallet fem har symbolsk viktig betydning i kinesisk kunst.

Det ble også produsert *wucai* i Qingdynastiets tid, for eksempel såkalt *Shunzhi wucai* og *Kangxi wucai*.

## Eksterne lenker
* ''Wucai'' hos gotheborg.com
Villa Borghese

**Villa Borghese** er en stor villa omgitt av en park i nordøstre delen av Roma, som fått sitt navn etter slekten Borghese.

Villaen ble oppført 1613–1616 på oppdrag av kardinalen Scipione Borghese. Under Camillo Borghese, som var svoger til Napoleon I, ble den utbygd i klassisistisk stil. Eiendommen er på cirka seks kvadratkilometer.

Populære severdigheter er *Giardino del Lago*, rytterstadion ved *Piazza Siena* og *Fontana dei Cavalli Marini* fra 1770. Casino Borghese huser kunstmuseet Galleria Borghese.

## Fontener i Villa Borghese
* *Fontana del Fiocco*
* *Fontana dei Cavalli Marini*
* *Fontana dei Pupazzi*
* *Fontane Oscure*
* *Mostra dell'Acqua Felice*

## Eksterne lenker
*
Montanas Litteraturpris

**Montanas Litteraturpris** er en dansk litteraturpris som utdeles i samarbeide mellom Montana Møbler, Dagbladet Information og Testrup Højskole. Prisen utdeles hvert år til et dansk verk som er fornyende innenfor sin genre eller som fremstiller virkeligheten på en ny og annerledes måte. Prisen ble tidligere utdelt på Testrup Højskole, fra 2020 i Den Sorte Diamant.

## Prisvinnere
* 2006: Mette Moestrup for diktsamlingen *Kingsize* 
* 2007: Peter Øvig Knudsen for *Blekingegadebanden*  
* 2008: Niels Frank for diktsamlingen *Små guder*
* 2009: Lars Skinnebach for *Enhver betydning er også en mislyd* 
* 2010: Pia Juul for diktsamlingen *Radioteateret*
* 2011: Bjørn Rasmussen for romanen *Huden er det elastiske hylster der omgiver hele legemet*
* 2012: Ursula Andkjær Olsen for *Det 3. årtusindes hjerte*
* 2013: Asta Olivia Nordenhof for diktsamlingen *Det nemme og det ensomme* og for bloggen *Jegheddermitnavnmedversaler*
* 2014: Christina Hagen for *Boyfrind*
* 2015: Dorrit Willumsen for *Nær og fjern* (roman)
* 2016: Vibeke Grønfeldt for dagboksromanen *Endnu ikke*
* 2017: Lone Aburas for agitprop-boken *Det er et jeg der taler (Regnskabets time)*
* 2018: Jonas Eika for novellesamlingen *Efter solen*
* 2019: Hanne Højgaard Viemose for romanen *HHV, Frshwn*
* 2020: Pernille Ipsen for *Et åbent øjeblik*
* 2021: Helle Helle for *BOB*
* 2022: Nanna Storr-Hansen for diktsamlingen *Bøgetid*
* 2023: Jens Smærup Sørensen for *Evigt i tiden* (roman)

## Referanser


## Eksterne lenker
* Nominerte for 2013, information.dk
* ''Montanas Litteraturpris'', denstoredanske.dk
Susancai

**Susancai** (kinesisk: 素三彩, pinyin: *Sùsāncǎi*; «trefargespigment») er en kinesisk porselensglasur som vanligvis appliseres direkte på biscuitbrent (uglasert) porselen. Stilen oppstod mot slutten av Mingdynastiets tid i Zhengde-keiserens tid og ble populær blant Jingdezhens porselensprodusenter, men var mest fremtredende i Kangxi-keiserens tid under Qing-dynastiet.

Stilen er fortsatt i bruk i Sørøst-Asia.

Stilen har fellestrekk med sancaistilen utviklet i Tangdynastiets tid (618–907).

## Eksterne lenker
* ''Susancai'' hos gotheborg.com
Juristforbundet-Student

**Juristforbundet-Student** er en av seksjonene i Norges Juristforbund, og organiserer juridiske studenter på tvers av de ulike studiestedene i Norge.

Organisasjonen har nærmere   medlemmer og består i hovedsak av et styre som består av to representanter fra hvert av de tre juridiske fakultet, i henholdsvis Tromsø, Bergen og Oslo. Utover styret har Juristforbundet-Student egne fakultetsstyrer ved de enkelte fakultetene som står for mye av det praktiske arbeid på hvert studiested. 

Hovedoppgavene til seksjonen er rekruttering, utdanningspolitiske spørsmål, fokus på overgangen fra studiesituasjon til arbeidsmarked, kompetanseutvikling, profesjonsetiske spørsmål, nettverk mot ulike juristmiljøer og andre saker som angår medlemmenes interesser.

## Referanser


## Eksterne lenker
* Juristforbundet-Student
* Norges Juristforbund
Fédération Ivoirienne de Football

**Fédération Ivoirienne de Football** er det øverste organet for organisert fotball i Elfenbenskysten. Forbundet ble stiftet 7. april 1960 og det ble medlem av CAF året etter og FIFA i 1964. FIF administrerer Elfenbenskystens herrelandslag i fotball.

## Eksterne lenker
*  (fransk)
* Profil  på FIFAs nettsider (engelsk)